Proizvodi i usluge u 2012. godini (2011. godina)

1. WS (1): utvrđivanje i reakcija na razvoj prijetnji okolišu Procjenjivanje novonastalih prijetnji potreban je dio pripremanja za buduće izazove. Cilj ovog područja djelovanja jest izračunati kolika je „potvrda o spremnosti IT sigurnosti” za nekoliko područja i inicijativa vlade, posebno u odnosu na države članice i Komisiju (npr. utvrđivanjem novonastalih mogućnosti i rizika političkih inicijativa). To je postignuto procjenom novonastalih mogućnosti i rizika te inicijativa važnih različitim zajednicama dionika. Agencija je posebno objavila globalno izvješće o sigurnosnim prijetnjama za okoliš u Europi i podrobnija izvješća na području „konzumerizacije IT-a”, „računarstva u oblaku” i „sigurne kupnje”. Analizom mogućnosti i rizika Europska agencija za sigurnost mreža i podataka (ENISA) donijela je zaključke koji odražavaju ravnotežu koju će institucije i tvrtke morati ostvariti u operativnim okruženjima u realnom vremenu. Ovaj pristup pomaže donositeljima politika i poslovnim zajednicama da potpuno iskoriste inovativne tehnologije i poslovne modele, istodobno održavajući visoku razinu sigurnosti. Pristup je maksimalno iskoristio postojeće sporazume o suradnji i dionike koji su važni u pružanju potpore kako bi dostigli ciljeve radnog toka. Broj očekivanih rezultata: sedam. 2. WS: poboljšanje Paneuropske zaštite kritične informacijske infrastrukture (CIIP (2)) i otpornosti Provedeni rad u ovom području djelovanja usko je povezan s akcijskim planom zaštite kritične informacijske infrastrukture (CIIP) opisanim u priopćenju Komisije od ožujka 2009. godine i od ožujka 2011. g. te ondje gdje je proveden prirodan nastavak rada kao dio radnog programa za 2010. g i 2011. g. Aktivnosti koje su izravno podupirale ciljeve utvrđene su u dokumentu o strategiji unutrašnje sigurnosti te u digitalnom planu. Ključni cilj 2. područja djelovanja jest pomoć državama članicama u provedbi sigurnih i otpornih IKT sustava te povećanje razine zaštite za kritične informacijske strukture i usluge u Europi. To obuhvaća niz aktivnosti: — pomoć relevantnim dionicima u povećanju razine učinkovitosti i djelotvornosti; — potpora i promicanje vježbi na paneuropskoj razini; — određivanje i rješavanje izazova informacijske sigurnosti u kritičnim informacijskim infrastrukturama; — potpora i promicanje Europskog javno-privatnog partnerstva za otpornost (EP3R); — određivanje i rješavanje problema informacijske sigurnosti u sustavima industrijskog nadzora i međusobno povezanih mreža; — potpora radnoj skupini EU-SAD-a za kibernetičku sigurnost i kibernetički kriminal utemeljenoj u sklopu sastanka EU-a i SAD-a od 20. studenog 2010. godine. Od ovih je aktivnosti posebno istaknuta paneuropska vježba za kibernetičku sigurnost. Druga takva vježba provedena je 4. listopada 2012. te je u njoj sudjelovalo 339 organizacija iz svih dijelova EU-a. Broj očekivanih rezultata: 13. 3. WS: potpora ekspertnim skupinama za rješavanje računalno-sigurnosnih incidenata (CERT) i drugim operativnim zajednicama Radni paketi opisani u ovom odjeljku usko su povezani s CIIP-ovim akcijskim planom opisanim u Komunikaciji Komisije od ožujka 2009. godine, iako su aktivnosti u ovom području djelovanja usko povezane s pružanjem pomoći i razvoju zajednice CERT-a. Na području CERT-a ENISA je usmjerena na pružanje potpore državama članicama EU-a kako bi osigurala njihove nacionalne/državne akte CERT-a, kao i ključne komponente stanja njihove nacionalne pripravnosti, dijeljenja informacija, održive koordinacije i reakcije. Ovo je moguće određivanjem, zajedno s relevantnim dionicima, sposobnosti osnovne konfiguracije za nacionalne/državne CERT-ove te omogućavanjem sredstava potrebnih za postizanje te početne konfiguracije. Odnosno, ciljevi ovog područja djelovanja jesu: — jačanje operativne sposobnosti država članica pružanjem pomoći zajednici CERT-a da poveća razinu učinkovitosti i djelotvornosti; — podupiranje i jačanje su(radnje) između CERT-ova i ostalih zajednica. ENISA je kao dio ovog područja djelovanja ispitala pravne i proceduralne prepreke s kojima se suočavaju CERT-ovi iz Europe pri suradnji i dijeljenju informacija s CERT-ovima i policijom iz trećih zemalja te pružila preporuke o načinu poboljšanja suradnje. Broj očekivanih rezultata: 10. 4. WS: osiguravanje digitalne ekonomije ENISA je na ovom području djelovanja usmjerena na određivanje mjera koje će EU-u omogućiti propisno uvođenje i razvoj novih interoperabilnih sustava, istodobno poštujući temeljna prava pojedinaca i koristeći se sigurnim i pouzdanim rješenjima. Provedeni rad na ovom području pomaže organizacijama javnih i privatnih sektora u poboljšanju njihova sigurnosnog pristupa, dok je razvijanje poštenih postupaka za upravljanje osobnim podacima u skladu s novim predloženim zakonodavstvom o zaštiti podataka. Potpora europskom mjesecu sigurnosti mreža i podataka za sve pružena je u okviru ovog područja djelovanja. Broj očekivanih rezultata: osam.